Bør Børson 2

Bør Børson 2  er en norsk komedie- og filmmusikal fra 1976 regissert av Stein Roger Bull, med manus av Harald Tusberg. Filmen er oppfølgeren til Bør Børson Jr. fra 1974. Rolv Wesenlund spiller også her hovedrollen, mens viktige biroller spilles av Britt Langlie, Rolf Sand, Helge Reiss, Alf Malland, Wilfred Breistrand og Frimann Falck Clausen. Manus er basert på Johan Falkbergets føljetong Den nye Bør Børson jr., fra 1927. Denne kom noen år etter Bør Børson og er mindre kjent siden den ikke ble tatt med i Falkbergets samlede verker.

Filmen ble ikke i nærheten av den publikumssuksessen som den første ble. Mens den første hadde 1,1 millioner besøkende endte oppfølgeren på en 9. plass med bare 85 500 besøkende.Hvem Hva Hvor 1978, s.346
 Handling 
Handlingen er lagt til 1925. Olderdalens store sønn, Bør Børson Jr. er tilbake, og hovedpersonen er nå blitt bygdas midtpunkt og har befestet sin stilling som dalens ubestridte hersker. Han har nå både pressen, banken og børsen i sin hule hånd og oppfører seg omtrent som en konge. Bør vil også gjøre alle klar over hans storhet, og Nord-Europas rikeste mann har ambisjoner. Han strever etter å bli den mest norske, med Målstræv, Klesdraktsbunad og Nasjonal Sparsamheit som hjertesaker og vil tvinge resten av bygda til å støtte opp om sine storslåtte ideer. Bør blir forskrekket når han oppdager at hans svigerfar er i ferd med å bli mer norsk enn han. Svigerfaren er i ferd med å reise bygdas høyeste flaggstang. Dette kan ikke Bør sitte rolig og se på, og dermed er kampen og forviklingene i gang.

 Om filmen 

 Anmelderne 
Aftenpostens anmelder gav den lunken mottakelse, men mente samtidig at den hadde noen morsomme scener. Anmelderen mente videre at hovedproblemet var et svakt manus.Aftenposten morgen – Filmpremierene (9.10.1976, s.7)

 Innspilling 
Filmen ble betydelig omarbeidet etter en før-premiere visning i Sandefjord i slutten av august. Lengden ble også betydelig kortet ned. Endringene ble gjort på grunn av den kjølige mottakelsen den fikk.Aftenposten morgen – Bør Børson omarbeides til premieren (3.9.1976, s.7)

Store deler av filmen ble innspilt ved Jaktslottet Råsjøen.Nittedalsporten 

 Rollebesetning 
 Rolv Wesenlund – Bør Børson jr.
 Britt Langlie – Josefine Torsøien
 Rolf Sand – Gammel Bør
 Helge Reiss – O. G. Hansen
 Alf Malland – Ole Elveplassen
 Wilfred Breistrand – Olsen Jammerdal
 Frimann Falck Clausen – Torsøien
 Kjersti Døvigen – 	Ida Olsen
 Torbjørn Halvorsen – Bankfunksjonær
 Willie Hoel – Elias Manen
 Ola B. Johannessen – Portieren
 Kaare Kroppan – Petter Småbækdalen Lillian Lydersen – Mor Elveplassen
 Tom Tellefsen	– Niels Tollvold jr.
 Ivar Medaas – Spellemann
 Kari Medaas – Trise
 Arne Thomas Olsen – Sorenskriveren
 Arve Opsahl – Ohlzén
 Sverre Wilberg – Ivar Zolen
 Siri Rom – Torsøia
 Dag Sandvik – Tørres
 Aud Schønemann – Sorenskriverfruen
 Sølvi Wang – Laura Isaksen

 Fotnoter 

 Referanser 

 Eksterne lenker 


Kategori:Filmer fra 1976
Kategori:Norske filmer fra 1970-årene
Kategori:Norske filmkomedier
Kategori:Norske filmmusikaler
Kategori:Norskspråklige filmer
Kategori:Filmer lagt til Trøndelag
Kategori:Filmer lagt til Oslo
Kategori:Oppfølgerfilmer
Kategori:Filmer satt til 1920-årene